Georgiana Lobonț, cunoscuta interpretă de muzică de petrecere din România, are o uriașă bază de fani și este mai ales apreciată în Ardeal. Este frecvent solicitată să concerteze la evenimente mari în zonă, adunând mulțimi entuziaste. Onorariul său este considerabil, iar prezența echipei sale de instrumentiști crește costurile.
Georgiana Lobonț și Vlăduța Lupău sunt în competiție în ceea ce privește nunțile din zona Ardealului. Mirii își programează evenimentele în funcție de disponibilitatea celor două cântărețe. Tarifele lor sunt egale – 1.500 de euro pentru un recital solo. Diferența apare la nivelul instrumentiștilor. Ambele pot câștiga până la 7000 de euro pentru o nuntă, având programul de două ore, cu reprize de 45 de minute. Georgiana solicită între 5000 și 7000 de euro, în funcție de contract și include echipa de instrumentiști.
„Georgiana și Vlăduța au mare succes în Ardeal, de acolo și sunt ambele. Ele cântă pe gustul celor de acolo, ca stil, ca ritm, nu merg doar pe horă și pe sârbă, ca la București, cântă mai variat, mai bagă și o hațegană. Se dansează mai multe jocuri, în acea zonă, ardelenii sunt mai sociabili, organizează mai multe petreceri, sunt și mai culți, din punct de muzical, în școli se pune mare preț pe muzică. Georgiana Lobonț și Vlăduța Lupău au un onorariu de câte 1.500 de euro, pentru un recital solo, iar dacă vin cu instrumentiștii, onorariul lor sare de 5.000 de euro, dar poate ajunge și la 7.000 de euro, depinde de contract. Georgiana Lobonț vine la petreceri cu zece oameni, în trupă, normal că sunt alte prețuri. Ea vine cu microbuzul, cu o armată de oameni. Pentru cei 5.000 de euro, Georgiana are program de două ore, în reprize de câte 45 de minute. Prețul mediu, per solist de muzică populară, în toate zonele țării, este de 1.500 de euro. Diferența, până la 5.000 de euro, este dată instrumentiștilor, la sonorizare, la transport, tot e de dat”, a explicat un organizator de evenimente, pentru Playtech.ro, citat de Romaniatv.